Viskupič, Marián, poslanec NR SR (2023-02-09):
Ďakujem pekne za slovo. Vážený pán predsedajúci, kolegynky, kolegovia, pán predseda výboru, no, v prvom rade si povedzme, že čo riešime. Riešime vlastne reakciu na ten prorodinný balík. To, čo teraz voláme prorodinný, to vzniklo ešte úplne na začiatku ako, ako časť daňovo-odvodovej reformy Igora Matoviča, proste roky dozadu. Potom to bol protiinflačný balíček, potom sa stal z toho v podstate energetický, prorodinný balíček pretlačený bagrom, pretlačený v skrátenom legislatívnom konaní s dopadmi vyše miliardy euro ročne na rozpočet, s problémami s krytím. A teda vidíme, kam všetko nás to dostalo. Veď to bol v podstate jeden z hlavných dôvodov, prečo aj SaS už povedala, že nie, takto to proste nedokáže sa ďalej zúčastňovať na vládnutí. Pretože aj keď cieľ môže byť dobrý, proste to spracovanie, ten výsledok, proste jednoducho takto sa to nerobí. Tých chýb tam bolo ďaleko viacej, než je akceptovateľné. No však dostalo sa to aj na Ústavný súd, a teda máme aj nejaký výsledok. No ale teda teraz vlastne na základe tohto sa vlastne idú robiť opatrenia, hej? A tie opatrenia v zásade a v skratke sú také, že ak v tom skrátenom legislatívnom konaní príde nabudúce takýto nejaký návrh, tak v podstate sa dáva RZZ právo alebo aj povinnosť do päť dní sa vyjadriť. Ak je to príliš zložité alebo teda náročné, alebo komplikované, alebo je RZZ príliš zahltená, dostáva teda ešte ďalších päť dní na takéto predĺženie. No ale už to ďalej, čo napríklad šéf ústavnoprávneho výboru nepovedal, je, že ak to tá rada nestihne alebo sa nevyjadrí, má sa za to, že súhlasí, hej? Ako my teda vlastne ideme robiť pravidlá procesu, ktorý ja ale hovorím, že ten prvý gombík bol zapnutý zle. Ako ja, samozrejme, nie som právnik a pochopiteľne kolega Milan číta tie odôvodnenia Ústavného súdu, samozrejme, násobne presnejšie ako ja. Ale ten základný problém tam stále je v tom, že tam tie výhrady sú, že proces má prebehnúť čo najviac štandardne, čo s najväčšou proste časovou, časovou dotáciou už na úrovni vlády. Veď to je to, má to vznikať na ministerstve, vnútrorezortné pripomienkové konanie, medzirezortné pripomienkové konanie, rozporové konania, štandardný legislatívny proces v Národnej rade, prvé čítanie, na ďalšej schôdzi druhé čítanie. Toto je ten základný problém, že tu sa, a veľmi často, veď to aj prezidentka v svojej poslednej správe o stave republiky hovorila, že dochádza k zásadnému zneužívaniu skrátených legislatívnych konaní k zásadne širokému vysvetľovaniu toho, kedy to samotné skrátené konanie proste je vôbec povolené. Čiže toto si, prosím, namiesto aby sme teraz upravovali, že čo tá RZZ má spraviť v tom skrátenom, tak by sme mali fakt dávať pozor na to a minimálne aspoň teda mať tu takú tú džentlmenskú dohodu, že takéto veci proste, jednoducho nemajú ísť do skráteného legislatívneho konania. Že jednoducho ten, ten celý štandardný, povedzme polročný proces, a keď sa bavíme fakt o, aj napríklad o tom prorodinnom balíčku, to nebolo, že to treba zo dňa na deň. Nakoniec to ani zo dňa na deň nebolo, hej? Proste ten štandardný legislatívny proces proste je kľúčový. To sa teraz nedá obísť, že my povieme, že dáme päť dní Rade pre rozpočtovú zodpovednosť na vyjadrenie, a už sme to celé opravili. Už teda stačí, hej? Proste takto, takto to nemôže byť. Ja si Radu pre rozpočtovú zodpovednosť veľmi vážim. Ja som tu vždy ten, kto číta ich stanoviská, kto hovorí, aby sme ich rešpektovali, kto hovorí, aby sme ich počúvali, a kto hovorí, že presne ten článok 55a je veľmi dôležitý, že tá rozpočtová zodpovednosť, to znamená efektívnosť vynakladania verejných financií, zmysluplnosť, to je veľmi dôležité. Toto je všetko v poriadku. Ale ja sa v tomto momente trošku čudujem rozpočtovej rade, že sa do tohto dala navliecť. Ja viem, že ono z jedného pohľadu majú takú že trošku rastie ich dôležitosť, ale podľa mňa to je malé plus oproti tomu mínusu, že vlastne vytvoríme proces nejaký, ktorý sa už bude javiť, že teda je ústavne komfortný, na to, aby sme tu aj v budúcnosti pretláčali obrovsky drahé a obrovsky, nepoviem nesprávne, ale poviem neefektívne riešenia, hej, kde existuje riešenie lacnejšie precíznejšie, a tým pádom ešte navyše viac pomáhajúce tým, ktorí potrebujú. Čiže z tohto pohľadu som presvedčený, že toto jednoducho nie je dobré riešenie a takto by to byť nemalo. A ešte je tu jeden dôvod. Veď vidíme to už na tejto schôdzi. Máme koľko(?) osem mesiacov, necelých osem mesiacov do volieb, ale veď to tu vidíme. Tu sa proste strhla smršť návrhov, ktoré si teda hlavne strana alebo hnutie OĽANO chcú presadiť vlastne všetko, všetko zo svojho programu alebo zo svojich návrhov. Áno, to čaro momentu majú, že na veľa hlasov tu je, na veľa návrhov je tu dostatok hlasov, ale toto tu celé hrozí, že prídu ďalšie skrátené konania, kde budú ďalšie viac alebo menej, ale skôr viac populistické riešenia predkladané. Všetky budú mať dosah na verejné financie. Veď o to tu ide. Veď tu vidíme tie orgie, ktoré sa tu už teraz dejú. Každý návrh proste, tu lietajú desiatky až stovky miliónov dodatočných výdavkov štátneho rozpočtu, ktoré neboli nikde kryté. Ja sa vrátim k tým obedom. Proste áno, deti v ťažkej situácii majú obedy zadarmo dnes. Tie, ktoré ich nemajú, bolo to vykompenzované tým, že dostali vlastne rodičia zvýšený daňový bonus na dieťa. A teraz tu zasa populisticky z večera do rána pozmeňovákom proste pristálo 110 mil. eur. Veď váš samotný premiér ešte dneska hovorí, že s tým nie je stotožnený. To je jeden týždeň. Nás tu takýchto návrhov bude čakať ešte fakt veľmi veľa a keď si schválime tento proces, túto zmenu ústavy, tak jednoducho vlastne zase len vytvoríme tomu cestu. Vytvorí sa cesta na to, aby sa tu v čase, kedy už skutočne tá vláda nemá legitimitu na takéto veci, proste sa tu toto bohapuste, bohapuste, populisticky riešilo. Ja si len dovolím moju poznámku jednu. Tie preteky populistické aj tak sa nedajú vyhrať. Proste to, to, to nie je cesta. Proste strana SaS tu zostala ako jediná nepopulistická, rozpočtovo zodpovedná strana a ja si myslím, že momentálne je toto neprijať, je to lepšie riešenie proste. Pretože to znamená, že nie takýmto štrukturálnym veciam, ktoré, ktoré jednoducho by mali ísť cez legisla... skrátené legislatívne konanie. Možno ešte pár slov k Rade pre rozpočtovú zodpovednosť. Treba si to vnímať tak, že aj tú najlepšie fungujúcu organizáciu dokážete zahltiť práve tým, že dostane veľa žiadostí. A takéto niečo tu skutočne hrozí. My sa tu nebavme o jednom jedinom návrhu. Tých návrhov môže prísť päť-šesť, do toho sa môžu spýtať ďalší poslanci a jednoducho tá rozpočtová rada nedokáže v danom čase zodpovedať a ten zákon ale proste určuje, že jednoducho akoby sa vyjadrili, aj keď to nestihnú. Takže myslím si, že z týchto dôvodov by bolo lepšie proste tento zákon neprijať a skôr ísť cestou, že cez skrátené legislatívne konanie majú ísť skutočne len veci, ktoré teda sú pri skutočne hroziacich hospodárskych škodách, skutočnom ohrození fungovania krajiny v takom tom užšom vnímaní. Všetci to, prosím, vnímajme, že ten dlhodobejší, ten štandardný legislatívny proces má svoje zákonitosti a má svoj význam. Toto ja si myslím, že potvrdí aj predseda ústavnoprávneho výboru, že toto skonštatoval aj ten Ústavný súd, že to prvé, čo má byť, je, aby každý ten návrh zákona bol dôsledne pripravený už na úrovni vlády, čo znamená vlastne ešte predtým aj na samotnom ministerstve. Tak... ešte... Dobre. V podstate asi viacej nestihnem, takže ďakujem pekne za pozornosť.